L 302/78
LT
Europos Sąjungos oficialusis leidinys
2.3.
Transporto priemonės įkrovimas režimu 1 arba režimu 2 (įkrovimas kintamąja srove, be ryšio)
2.3.1.
Įkrovimo stotelė / maitinimo tinklas
2022 11 22
Maitinimo tinklo lizdą galima dėti bet kurioje bandymo aikštelės vietoje esant šioms sąlygoms:
— lizdas (-ai) turi būti padėtas (-i) ant žemės paviršiaus plokštumos (SIEK) arba ant grindų (OTS);
— laidų pynės tarp maitinimo tinklo lizdo ir maitinimo tinklo ekvivalento (-ų) ilgis turi būti kuo mažesnis, bet ji nebūtinai turi driektis šalia įkrovimo laidų pynės;
— laidų pynė turi būti dedama kuo arčiau žemės paviršiaus plokštumos (SIEK) arba grindų (OTS).
2.3.2.
Tinklo ekvivalentas Maitinimo tinklas jungiamas prie transporto priemonės per 50 μH/50 Ω maitinimo tinklo ekvivalentą (-us) (žr.
8 priedėlio 4 skyrių).
Maitinimo tinklo ekvivalentas (-ai) įrengiamas (-i) tiesiog ant žemės paviršiaus plokštumos (SIEK) arba ant grindų (OTS).
Maitinimo tinklo ekvivalento (-ų) korpusas įžeminamas jungiant prie žemės paviršiaus plokš­ tumos (SIEK) arba prie apsauginio įžeminimo (OTS, pvz., įžeminimo strypo).
Kiekvieno maitinimo tinklo ekvivalento matavimo prievado išėjimo apkrova turi būti 50 Ω.
2.3.3.
Įkrovimo laidų pynė Įkrovimo laidų pynė tarp maitinimo tinklo ekvivalento (-ų) ir transporto priemonės įkrovimo jungties turi driektis tiesia linija ir statmenai transporto priemonės išilginei ašiai (žr. 3d ir 3e paveikslus).
Projekcinis laidų pynės ilgis nuo maitinimo tinklo ekvivalento (-ų) šono iki transporto priemonės šono turi būti 0,8 (+0,2 / -0) m, kaip parodyta 3d ir 3e paveiksluose.
Ilgesnės laidų pynės perteklinė dalis turi būti sulankstyta zigzagais, kurių plotis maždaug per vidurį nuo maitinimo tinklo ekvivalento iki transporto priemonės, būtų mažesnis nei 0,5 m.
Jei to padaryti neįmanoma dėl didelio laidų pynės tūrio ar standumo arba dėl to, kad bandymai atliekami naudotojo įrenginių vietoje, perteklinės laidų pynės išdėstymas turi būti tiksliai nurodytas bandymų ataskaitoje.
Įkrovimo laidų pynė turi kaboti vertikaliai greta transporto priemonės, 100 (+200 / -0) mm atstumu nuo jos kėbulo.
Visa laidų pynė turi būti dedama ant nelaidžios, mažą santykinę dielektrinę skvarbą (dielektrinę konstantą) turinčios medžiagos (εr ≤ 1,4) (100 ± 25) mm virš žemės paviršiaus plokštumos (SIEK) arba grindų (OTS).
2.4.
Transporto priemonės įkrovimas režimu 3 (įkrovimas kintamąja srove, esant ryšiui) arba režimu 4 (įkrovimas nuolatine srove, esant ryšiui)
2.4.1.
Įkrovimo stotelė / maitinimo tinklas Įkrovimo stotelė gali būti įrengta bandymų aikštelėje arba už jos ribų.
Jeigu galima imituoti transporto priemonės vietinį / privatųjį ryšį su įkrovimo stotele, įkrovimo stotelę galima pakeisti maitinimo iš kintamosios srovės tinklo šaltiniu.